Κουρτ Χάμριν

Ο **Κουρτ Ρόλαντ «Κούρε» Χάμριν** (19 Νοεμβρίου 1934 – 4 Φεβρουαρίου 2024) ήταν Σουηδός επαγγελματίας ποδοσφαιριστής ο οποίος αγωνιζόταν ως πλάγιος μέσος. Ξεκίνησε την καριέρα του στην πατρίδα του με την AIK, αλλά αργότερα έπαιξε για αρκετές ιταλικές ομάδες, κυρίως τη Φιορεντίνα, όπου κέρδισε δύο Κύπελλα Ιταλίας, ένα Κύπελλο Κυπελλούχων και ένα Κύπελλο Μιτρόπα σε διάστημα εννέα ετών, πραγματοποιώντας πάνω από 350 εμφανίσεις για τον σύλλογο και σκοράροντας πάνω από 200 γκολ σε όλες τις διοργανώσεις. Αγωνίστηκε επίσης για τη Μίλαν, με την οποία κέρδισε έναν τίτλο Σέριε A και το Κύπελλο Πρωταθλητριών. Ως παραγωγικός σκόρερ, είναι αυτή τη στιγμή ο όγδοος σκόρερ όλων των εποχών στην ιταλική Σέριε A, με 190 γκολ.

Πέρα από την επιτυχία του σε συλλογικό επίπεδο, ο Χάμριν είχε επίσης μια επιτυχημένη καριέρα σε διεθνές επίπεδο και ήταν μέλος της σουηδικής ομάδας η οποία έφτασε στον τελικό του Παγκοσμίου Κυπέλλου του 1958 στην έδρα της. Συχνά θεωρείται ως ένας από τους σπουδαιότερους Σουηδούς ποδοσφαιριστές όλων των εποχών , καθώς και ένας από τους σπουδαιότερους παίκτες της Φιορεντίνα.

## Συλλογική καριέρα
Ο Χάμριν αγωνίστηκε για πρώτη φορά ως επαγγελματίας για την AIK Στοκχόλμης στη Σουηδία, όπου εντάχθηκε τη σεζόν 1952–53. Έπειτα, εντάχθηκε στην ιταλική Γιουβέντους το 1956 και έπαιξε 23 αγώνες κατά τη στην μοναδική του σεζόν με την ομάδα, πετυχαίνοντας οκτώ γκολ. Μετά από αυτή τη σεζόν, εντάχθηκε δανεικός στην Πάντοβα, όπου σκόραρε 20 γκολ σε 30 αγώνες. Παρόλα αυτά, θα παρέμενε εκεί μόνο για μία σεζόν ακόμη μια φορά, καθώς πουλήθηκε στη Φιορεντίνα το 1958, όπου έμεινε μέχρι το 1967, παίζοντας 289 αγώνες στην Σέριε A και σκοράροντας 150 γκολ. Ενώ ήταν στη Φιορεντίνα, κέρδισε το Κύπελλο Ιταλίας το 1961 και το 1966, καθώς και το Κύπελλο Κυπελλούχων Ευρώπης της σεζόν 1960–61 (ολοκληρώνοντας τη διοργάνωση ως ο πρώτος σκόρερ της με έξι γκολ, συμπεριλαμβανομένου ενός στον επαναληπτικό τελικό, μια νίκη με 2–1 εντός έδρας επί της Ρέιντζερς), και το Κύπελλο Μιτρόπα το 1966. Ο Χάμριν θεωρείται συχνά ένας από τους σπουδαιότερους παίκτες όλων των εποχών της Φιορεντίνα και είναι ο πρώτος σκόρερ όλων των εποχών στην ομάδα, με 208 γκολ. Εντάχθηκε στη Μίλαν το 1967, όπου έπαιξε εκεί για δύο σεζόν, κερδίζοντας το πρωτάθλημα το 1968. Σκόραρε επίσης και τα δύο γκολ της Μίλαν, όταν η ομάδα επιβλήθηκε του Αμβούργου με 2-0 στον τελικό του Κυπέλλου Κυπελλούχων Ευρώπης το 1968. Την επόμενη σεζόν, η ομάδα κέρδισε το Κύπελλο Πρωταθλητριών. Η τελευταία ιταλική ομάδα στην οποία έπαιξε ήταν η Νάπολι, όπου εντάχθηκε φεύγοντας από τη Μίλαν το 1969. Το 1971, επέστρεψε στη Σουηδία, παίζοντας για μία σεζόν για την ΙΦΚ Στοκχόλμης πριν την απόσυρσή του το 1972.

## Διεθνής καριέρα
Ο Χάμριν έπαιξε 32 φορές με την εθνική Σουηδίας την περίοδο μεταξύ του 1953 και του 1965, σκοράροντας 17 γκολ. Οι περισσότεροι Σουηδοί τον θυμούνται περισσότερο για το γκολ που σημείωσε εναντίον της Δυτικής Γερμανίας στα ημιτελικά του Παγκοσμίου Κυπέλλου του 1958 στην έδρα της. Το γκολ εδωσε την δυνατότητα στη Σουηδία να κερδίσει τον αγώνα με 3–1 και να εξασφαλίσει μια θέση στον τελικό εναντίον της Βραζιλίας, όπου ηττήθηκε με 5–2.

## Μετά τη συνταξιοδότηση θάνατος
[αριστερά|μικρογραφία|200x200εσ|Ο Χάμριν πήρε συνέντευξη από τον [Λάσε Κράνκβιστ τον Ιούλιο του 2015.]]
Μετά την αποχώρησή του από την ενεργό δράση, ο Χάμριν μετακόμισε στη Φλωρεντία μαζί με την οικογένειά του. Εργάστηκε επίσης ως σκάουτερ στην Μίλαν το χρονικό διάστημα από το 1998 έως το 2008.

Ο Χάμριν πέθανε στις 4 Φεβρουαρίου του 2024, σε ηλικία 89 ετών. Ήταν ο τελευταίος επιζών παίκτης που συμμετείχε στον τελικό του Παγκοσμίου Κυπέλλου του 1958.

## Στυλ παιχνιδιού
Ο Χάμριν ήταν ένας γρήγορος, δημιουργικός, με κομψότητα στο παιχνίδι του και τεχνικά καταρτισμένος δεξιός εξτρέμ, προικισμένος με εξαιρετική ταχύτητα, καθώς και καλή όραση και οπορτουνισμό μπροστά στην εστία. Ένας άμεσος και αποτελεσματικός παίκτης με τα δύο πόδια, ήταν γνωστός ιδιαίτερα για το ταλέντο του, καθώς και για την ντρίμπλα και την ικανότητά του στο χτύπημα με κάθε πόδι, και ξεχώριζε για την ικανότητά του να χρησιμοποιεί την ταχύτητά του για να προσπερνά τους αντιπάλους του. Επιπλέον, είχε την ικανότητα να νικάει παίκτες σε καταστάσεις ένας εναντίον ενός με περίτεχνες κινήσεις και προσποιήσεις. Επίσης, ήταν ένας εξαιρετικά παραγωγικός σκόρερ. Παρόλη την παιχτική του ικανότητα, ήταν επίσης γνωστός για το ότι ήταν επιρρεπή σε τραυματισμούς.

## Στατιστικά καριέρας

### Διεθνή

: *Τα σκορ και τα αποτελέσματα παραθέτουν πρώτα το σύνολο των γκολ της Σουηδίας, η στήλη σκορ δείχνει το σκορ μετά από κάθε γκολ του Χάμριν*.

## Διακρίσεις
**Φιορεντίνα**

* Κύπελλο Κυπελλούχων Ευρώπης: 1960–61
* Κύπελλο Μιτρόπα: 1966
* Κύπελλο Ιταλίας: 1960–61, 1965–66

**Μίλαν**

* Κύπελλο Πρωταθλητριών: 1968–69
* Κύπελλο Κυπελλούχων Ευρώπης: 1967–68
* Σέριε Α: 1967–68

**Σουηδία**

* Φιναλίστ Παγκοσμίου Κυπέλλου: 1958

**Ατομικές**

* Πρώτος σκόρερ Άλσβενσκαν: 1954–55
* Ομάδα της Χρονιάς της Σέριε A: 1958, 1959, 1960, 1962, 1964, 1966 
* Πρώτος Σκόρερ Κυπέλλου Κυπελλούχων: 1960–61 (6 γκολ) 
* FIFA XI: 1967 
* Venerdì's 100 Magnifici 
* Βραβείο Προέδρου UEFA: 2014 
* Hall of Fame της Φιορεντίνα: 2012 
* Η ενδεκάδα όλων των εποχών της Φιορεντίνα 
* Πρώτος σκόρερ όλων των εποχών της Φιορεντίνα

## Παραπομπές

## Εξωτερικοί σύνδεσμοι

* Κουρτ Χάμριν . aik.se

Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Κάλτσιο Πάντοβα
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΑΙΚ Στοκχόλμης
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Άλσβενσκαν
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Εθνικής Σουηδίας